CELEX: C2005/031/13
Language: fi
Date: 2005-02-05 00:00:00
Title: Asia C-478/04: Euroopan yhteisöjen komission 16.11.2004 Italian tasavaltaa vastaan nostama kanne

5.2.2005   
            
            
               FI
            
            
               Euroopan unionin virallinen lehti
            
            
               C 31/6
            
         Euroopan yhteisöjen komission 16.11.2004 Italian tasavaltaa vastaan nostama kanne
   (Asia C-478/04)
   (2005/C 31/13)
   Oikeudenkäyntikieli: italia
   Euroopan yhteisöjen komissio on nostanut 16.11.2004 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat Minas Konstantinidis ja Giuseppe Bambara.
   Kantaja vaatii, että yhteisöjen tuomioistuin
   
               —
            
            
               toteaa, että Italian tasavalta ei ole noudattanut direktiivin 75/442/ETY (1), sellaisena kuin se on muutettuna direktiivillä 91/156/EY (2), 4 ja 8 artiklan eikä direktiivin 91/689/ETY 2 artiklan 1 ja 2 kohdan mukaisia velvoitteitaan, koska se ei ole toteuttanut tarvittavia toimenpiteitä sen varmistamiseksi, että
               
                           a)
                        
                        
                           Cà di Caprin (Verona) kaatopaikalle toimitetut vaaralliset jätteet hyödynnetään tai niistä huolehditaan vaarantamatta ihmisten terveyttä ja käyttämättä menettelyjä tai menetelmiä, joista voi aiheutua vahinkoa ympäristölle;
                        
                     
                           b)
                        
                        
                           edellä mainitulle kaatopaikalle toimitettujen vaarallisten jätteiden haltija antaa jätteet yksityisen tai julkisen jätteenkeräilijän tai sellaisen yrityksen käsiteltäväksi, joka suorittaa liitteessä II A tai II B tarkoitettuja toimia, tai hyödyntää tai käsittelee jätteet itse noudattaen yhteisön säännöksiä;
                        
                     
                           c)
                        
                        
                           kyseisen kaatopaikan osalta vaaralliset jätteet kirjataan ja yksilöidään kussakin paikassa, johon tällaisia jätteitä kaadetaan (tyhjennetään), ja ettei eri luokkiin kuuluvia vaarallisia jätteitä sekoiteta keskenään tai ettei vaarallisia jätteitä sekoiteta vaarattomien jätteiden kanssa;
                        
                     
         
               —
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että Italian tasavalta ei ole noudattanut direktiivin 75/442/ETY, sellaisena kuin se on muutettuna direktiivillä 91/156/EY, eikä direktiivin 91/689/ETY mukaisia velvoitteitaan kanteessa selostettujen syiden vuoksi.
   
      (1)  EYVL L 194, 25.7.1974, s. 39.
   
      (2)  EYVL L 78, 26.3.1991, s. 32.